Worcester F 80 Distinctiones

205 Puer Jesus

Puer.[[1]](#footnote-1) Jesus conuenienter dicitur puer. Nam puer est verax, simplex, purus, letus. Sic reperio in Christo. In Christo veritatem infallibilem, simplicitatem importabilem, puritatem incontaminabilem, iocunditatem interminabilem. Per veritatem excluditur fallacia, per simplicitatem malicia, per puritatem[[2]](#footnote-2) impudicitia, per iocunditatem tristicia.

¶ Dicitur etiam Jesus puer quia verax in colloquio et iudicio. Vnde et per Danielem designatur qui iudicans Deo interpretatur, Dan. 13[:45]: *Suscitauit* Jesus *spiritum pueri* *iunioris*, etc.

¶ Secundo, Jesus dicitur puer ratione simplicitatis, in quo nulla malicia. Vnde et designatur per Salomonem pacificum qui ait, [3] Reg. 3[:7]: *Ego sum puer ignorans* ingressum. Set et quanta simplicitate Jesus vix erit, patet, Luc. 2[:43, 51]: *Remansit puer Jesus in Jerusalem*, etc., post triduum, sequitur, *et subditus illis*.

¶ Tercio, Jesus dicitur puer ratione puritatis et mundicie. Vnde et designatur per Samuelem, [1] Reg. 2[:18]: *Puer accinctus ephod lineo*. In quo puritas designatur, qui requiritur in pueris iuxta illud Dan. 1[:7-8], ait rex preposito eunuchorum ut introduceret pueros in quibus foret nulla macula. In cuius

/fol. 289ra/

signum puer iste inuenitur in templo et in medio doctorum, [Luc. 2:46].

¶ Quarto, Jesus dicitur puer ratione iocunditatis. Nempe pueri solent esse iocundi naturaliter propter quod dixit Abner ad Joab ab [2] Reg. 2[:14]: *Surgant, pueri, et ludant coram nobis*. Iccirco potest Jesus designari per Ysaac qui interpretatur risus uel gaudium. Vnde Luc. 2[:40]: *Puer autem crescebat, et confortabatur plenus sapientia*. Iste puer est tener in membris, [1] Paral. 22[:5]: *Solomon filius meus puer parvulus et delicatus*.

¶ Item, puer commendatur propter ingeniositatem in intellectum, Sap. 8[:19]: *Puer eram ingeniosus*. Propter speciositatem in aspectu, Matt. 12[:18]: *Ecce puer meus, quem elegi*. Propter vtilitatem in effectu, Ysai. [11:6]: *Puer parvulus minabit eos*.

¶ Item, pueri solent habere tenebrositatem siue obtusitatem in intelligendo, timiditatem in aggrediendo, mutabilitatem in affectum.

¶ De primo, [1] Reg. 30[:13]: *Puer Egyptius ego sum*, id est, tenebrosus propter tenebras ignorancie. Nam *Stultitia colligata est in* anima *pueri,* Prou. 22[:15].

¶ De secundo, Judic. 8[:20]: *Timebat quia adhuc puer erat*.

De tercio, [3] Reg. 14[:12]: *In introitu pedum tuorum in Jerusalem, morietur puer.*

¶ De quarto [3 Reg.] 19[:3]: *Dimisit ibi puerum suum.*

¶ Contra ista dicitur de quodam, Tob. 1[:4]: *Cum esset junior omnibus, nihil tamen puerile gessit in opere*. Vnde de quodam, Luc. 1[:76] dicitur, *Tu,* singulariter pre ceteris, *puer,* ex spirituali priuilegio, in puericia multipliciter ostenso *propheta*, ymmo plusquam propheta non qualiscumque, sed *altissimi*. Non tantum eris in secreto, sed *vocaberis* in puplico. Vnde et commendatur a puritatis singularitate, *tu puer* a veritatis effabilitate, *propheta* a Domini sui dignitate, *altissimi* a nominis claritate, *vocaberis*.

¶ Item quilibet christianus debet esse puer quam ad mores pueriles quos Christus propter nos admisit. Primum est puritas. Vnde puer dicitur quasi purus aer et hec debet esse in corde, Jac. 4[:8]: *Purificate corda* vestra, duplici *animo*. In[[3]](#footnote-3) ore, Prou. 15[:26]: *Sermo purus pulcherrimus* est. Nam sermo ille est purus qui profertur sine mendacione, Sap. 1[:11]: *Os quod mentitur occidit animam.* Purior qui profertur sine proximi nocumento, Prou. 13[:13]: *Qui detrahit,* *obligat se in futurum.* Sed pulch-

/fol. 289rb/

rimus est qui profertur sine[[4]](#footnote-4) contumelia et iuramento, Eccli. 23[:12]: *Vir multum iurans* replebitur *iniquitate.*

¶ Secunda proprietas pueri est veritas. Nam communiter dicitur, a puericia, stulto, et ab ebrio extorquetur omnis veritas. Sed hanc proprietatem habuit Christus, Joan [14:6]: *Ego sum via, veritas, et vita.*

¶ Tercia est iniurie obliuio, quia non repercutit, cito placatur. Sic admonemur, Rom. 12[:19]: *Non vosmetipsos defendentes karissimi*. Hoc est contra iracundos qui vindicationem appetunt.

¶ Quarto non erubescunt nuditatem suam, Isai. 20[:3]: *Ambulauit seruus meus nudus*. Tales fuerunt apostoli, Joan. 21[:5]: *Pueri, numquid pulmentarium habetis*?

¶ Quinto liberalitatis exhibicio. Sic Christus qui dat omnibus et non nuperat. Sic debet iustus, Tob. 4[:9]: *Si multum tibi fuerit*, multum *tribue*. Sed heu quia senes moribus pueri dant libenter

de suo pane canibus, non Christi pauperibus, de quibus ambrum canes impastos in mensa, non si minus pauperes Christi excludimus.

¶ Sexto in puero est agilitas. Ideo Christus agiliter descendit de celo crucem subiit.

¶ Iccirco et nos operari debemus dum dies est.

1. Puer ] Lambeth begins this chapter: Iesus conuenienter dicitur… with the “I” capitalized. [↑](#footnote-ref-1)
2. puritatem ] *add*. ~~impucia~~ F 80. [↑](#footnote-ref-2)
3. in ] *add*. ~~corde~~ F 80. [↑](#footnote-ref-3)
4. sine ] Lambeth *corr.* cum F 80. [↑](#footnote-ref-4)